

#  REPUBLIKA HRVATSKA

VARAŽDINSKA ŽUPANIJA

 GRAD IVANEC - prijedlog -

 GRADONAČELNIK

KLASA: 550-01/21-01/13

URBROJ: 2186/12-02/32-21-1

Ivanec, ožujak 2021.

Na temelju članka 64. Statuta Grada Ivanca (“Službeni vjesnik Varaždinske županije” broj 21/09, 12/13, 23/13 - pročišćeni tekst,13/18 i 08/20), a u svezi članka 41. Zakona o socijalnoj skrbi („Narodne novine“ broj 157/13, 152/14, 99/15, [52/16](https://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201), [98/19](https://www.zakon.hr/cms.htm?id=40781), 64/20, 133/20, 138/20), Gradonačelnik utvrđuje i podnosi Gradskom vijeću Grada Ivanca

I Z V J E Š Ć E

o realizaciji Programa javnih potreba u području socijalne skrbi

za Grad Ivanec za 2020. godinu

Programom raspodjele sredstava socijalne skrbi i drugih oblika pomoći u 2020. godini („Službeni vjesnik Varaždinske županije“ br. 83/19, 40/20 i 68/20) izvršena su sredstva u visini **673.506,86** kuna, a ostvarena su u visini i na način kako slijedi u tabličnom prikazu

|  |  |  |  |
| --- | --- | --- | --- |
| **MJERE I OPSEG SOCIJALNE SKRBI** | **IZVOR FINANCIRANJA** | **PLANIRANO****2020.** | **IZVRŠENO****2020.** |
| 1. | Podmirenje dijela troškova stanovanja sukladno Zakonu o socijalnoj skrbi | Grad Ivanec | 45.000,00 kn | 41.164,57 kn |
| 2. | Pravo na potporu za novorođeno dijete | Grad Ivanec | 185.000,00 kn | 135.000,00 kn |
| 3. | Udruge umirovljenika i udruge osoba s invaliditetom | Grad Ivanec | 86.750,00 kn | 78.000,00 kn |
| 4. | Potpora osobama starije životne dobi | Grad Ivanec | 200.000,00 kn | 187.923,08 kn |
| 5. | Sufinanciranje nabave ogrijeva | Varaždinska županija | 50.000,00 kn | 36.750,00 kn |
| 6. | Pravo na podmirenje troškova usluge pomoći u kući | Grad Ivanec | 13.725,00 kn | 13.725,00 kn |
| 7. | Jednokratne novčane pomoći- pomoći po pojedinačnim zahtjevima | Grad Ivanec | 27.000,00 kn | 23.300,00 kn |
| 8. | Pomoći u naravi po pojedinačnim zahtjevima | Grad Ivanec | 75.000,00 kn | 60.712,81 kn |
| 9. | Izravna dodjela sredstava udrugama  | Grad Ivanec | 10.000,00 kn | 5.000,00 kn |
| 10. | Pomoć građanima i kućanstvima za odvoz otpada | Grad Ivanec | 45.000,00 kn | 41.931,40 kn |
| 11. | Tekuće donacije Zakladi | Grad Ivanec | 50.000,00 kn | 50.000,00 kn |
| **UKUPNO** | **787.475,00 kn** | **673.506,86 kn**(85,53%) |

 GRADONAČELNIK

 Milorad Batinić

O b r a z l o ž e n j e

 uz Izvješće o realizaciji Programa javnih potreba u području socijalne skrbi

Grada Ivanca za 2020. godinu

Programom javnih potreba u području socijalne skrbi za Grad Ivanec u 2020. godini planirana su sredstva u visini **787.475,00** kuna, a ostvareno je, odnosno utrošena su sredstva u visini **673.506,86** kuna, odnosno 85,53% od planiranih sredstava, te se može zaključiti da nije bilo većih odstupanja u realizaciji Programa.

Ostvarivanjem prava na podmirenje troškova stanovanja u skladu sa Zakonom o socijalnoj skrbi ispunjavaju se zakonom određeni uvjeti i podmiruju osnovne životne potrebe socijalno ugroženih, nemoćnih i drugih osoba koje same ili uz pomoć članova obitelji zbog nepovoljnih socijalnih prilika ili drugih okolnosti nisu u mogućnosti iste zadovoljiti, a ostvaruju pravo na podmirenje troškova stanovanja prema Zakonu o socijalnoj skrbi („Narodne novine“ br. 157/13, 152/14, 99/15, 52/16, 16/17, 130/17, 98/19, 64/20, 133/20, 138/20).

Troškovi stanovanja odnose se na najamninu, komunalne naknade, električnu energiju, plin, grijanje, vodu, odvodnju i druge troškove stanovanja u skladu s posebnim propisima. Pravo na podmirenje dijela troškova stanovanja jedinica lokalne samouprave priznaje korisniku zajamčene minimalne naknade i to do iznosa polovice iznosa zajamčene minimalne naknade priznate samcu, odnosno kućanstvu utvrđene sukladno Zakonu o socijalnoj skrbi. Naknada za troškove stanovanja može se odobriti u novcu izravno korisniku ili na način da jedinica lokalne samouprave, djelomično ili u cijelosti plati račun izravno ovlaštenoj pravnoj ili fizičkoj osobi koja je izvršila uslugu.

U 2020. godini od strane nadležnog Upravnog odjela donijeta su rješenja za 31 korisnika zajamčene minimalne naknade temeljem kojih se ostvaruje pravo plaćanja troškova stanovanja iz proračuna Grada Ivanca, te je u tu svrhu utrošeno 41.164,57 kuna.

Pravo na potporu za novorođeno dijete ostvaruju roditelji djeteta do navršene prve godine života ukoliko su kumulativno ispunjeni sljedeći uvjeti: novorođeno dijete ima hrvatsko državljanstvo i ima prijavljeno prebivalište na području grada Ivanca u kontinuitetu od rođenja, barem jedan od roditelja ili skrbnik novorođenog djeteta ima prijavljeno prebivalište na području grada Ivanca u trenutku rođenja djeteta. Programom su za ovu namjenu osigurana sredstva u iznosu od 185.000,00 kuna, od kojih je realizirano 135.000,00 kuna.

Programom se također osiguravaju sredstva za djelatnost udruga umirovljenika te udruga osoba s invaliditetom te intelektualnim oštećenjem, a raspodjeljuju se temeljem valorizacije prijavljenih programa udruga na Javni poziv za predlaganje projekata i programa u skladu sa posebnim zakonskim propisima i aktima Grada Ivanca. U 2020. godini pojedine udruge iz ove oblasti ostvarile su sljedeća sredstva iz proračuna:

|  |  |  |
| --- | --- | --- |
| **UDRUGA** | **PROGRAM** | **IZNOS** |
| HVIDR-a Ivanec | "Da se ne zaboravi"i sudjelovanje na sportskim igrama ratnih vojnih invalida | 4.500,00 kn |
| Udruga "Ivanečko sunce" | Podrška institucionalnom i organizacijskom radu udruge | 20.900,00 kn |
| Udruga "Ivanečko sunce" | Kreativnica Ivanečkog sunca | 2.000,00 kn |
| Invalidsko društvo ILCO Varaždin | Stoma nas je udružila u rješavanju problema naše bolesti | 3.000,00 kn |
| Udruga tjelesnih invalida ILO Ivanec | 20. međunarodni susret osoba s invaliditetom Hrvatske "Ivanec 2020." | 6.600,00 kn |
| Udruga tjelesnih invalida ILO Ivanec | Zajedno do poboljšanja kvalitete rada i života osoba s invaliditetom | 5.000,00 kn |
| Udruga udomitelja "Nada" Ivanec | Zebice-ptičeki se ženiju | 2.500,00 kn |
| Udruga udomitelja "Nada" Ivanec | Žene za žene-ivanečki doručak | 3.500,00 kn  |
| Udruga apstinenata Varaždinske županije "Hrabrost" | Prezentacija rada udruge, međusektorska suradnja i mogućnosti nastavka liječenja | 2.000,00 kn |
|  **UKUPNO** | **50.000,00 kn** |
| Udruga umirovljenika Ivanec | Dnevni boravak, socijalizacija i briga o zdravlju umirovljenika | 28.000,00 kn |
|  **UKUPNO** | **28.000,00 kn** |

Potpora osobama starije životne dobi dodjeljuje se jednom godišnje u pravilu povodom božićnih blagdana kao podrška skupini osoba treće životne dobi pod jednakim uvjetima za sve pripadnike skupine osoba treće životne dobi, u svrhu unapređenja kvalitete života i osnaživanja korisnika u samostalnom zadovoljavanju osnovnih životnih potreba te njihovog aktivnog uključivanja u društvo i društveni život Grada Ivanca. U 2020. godini realizirano je 187.923,08 kuna od osiguranih 200.000,00 kuna.

Pravo na potporu za pomoć u kući priznaje se osobi kojoj je prema procjeni odobrenih posebnih programa Crvenog križa Varaždinske županije, a može ju pružati i druga pravna ili fizička osoba koja ispunjava propisane uvjete za pružanje tih usluga i s kojom Grad Ivanec sklopi Ugovor o pružanju usluga, zbog tjelesnog, mentalnog, intelektualnog ili osjetilnog oštećenja, privremenih ili trajnih promjena u zdravstvenom stanju prijeko potrebna pomoć druge osobe, a takva osoba, koja je po zakonu dužna brinuti se o njoj ne postoji ili nije u mogućnosti to činiti. U tu svrhu osigurano je i realizirano 13.725,00 kuna.

Jednokratna novčana pomoć odobrava se samcu ili obitelji, državljanima RH s prebivalištem i trajno nastanjenim strancima s boravištem na području grada Ivanca, a koji su se našli u položaju trenutačne materijalne ugroženosti iz razloga na koje ne mogu utjecati, te radi toga nisu u mogućnosti podmiriti osnovne životne potrebe, a prvenstveno u slučaju bolesti korisnika ili člana kućanstva, smrti člana kućanstva čiji su prihodi činili značajniji dio zajedničkih prihoda kućanstva i dr. Od 27.000,00 kuna osiguranih sredstava utrošeno je 23.300,00 kuna.

Za pomoć u naravi po pojedinačnim zahtjevima za 2020. godinu osigurano je 75.000,00 kuna, a realizirano je 60.712,81 kuna. Pomoć u naravi korisnik ostvaruje temeljem zahtjeva koji se podnosi Odjelu u situacijama uzrokovanim prvenstveno štetom/ kvarovima na stambenim objektima osoba koje nisu u mogućnosti samostalno financirati nužne popravke, a s ciljem zaštite života i zdravlja prvenstveno starijih osoba i obitelji s malodobnom djecom.

Pravo na podmirenje 50% troškova javne usluge prikupljanja miješanog komunalnog otpada i prikupljanja biorazgradivog komunalnog otpada za samačka domaćinstva preko 70 godina starosti, odobrava nadležni upravni odjel rješenjem, temeljem zahtjeva samačkog domaćinstva preko 70 godina starosti. U tu namjenu iz Proračuna su izdvojena sredstva u iznosu od 41.931,40 kuna.

Upravni odjel za lokalnu samoupravu,

imovinu i javnu nabavu